Luamah waduke ika,Manuk iku anyawa papat winilis,Nenggih manuk punika.(40)Uninipun jabrail singgih,Socanipun punika kumala,Anetra wulan srengenge,Napas nurani iku,Garananipun tursino nenggih,Angaub soring aras,Karna kalihipun,Ing gunung Arpat punika,Uluwiyah ing lohkalam wastaneki,Ing gunung manik maya.Jiwa-wedha(41)Ana kidung akandang permadi,Among tuwung ing kawasanira,Nganak ake saciptane,Kakang kawah puniku,Kang rumekso ing awak mami,Anekakaken sedya,Ing kawasanipun,Adi ari ari ika,Kang mayungi ing laku kawasaneki,Nekakaken pangarah.(42)Punang getih ing raine wengi,Ngrerewangi Allah kang kawuasa,Andadekaken karsane,Puser kawasanipun,Nguyu uyu sabawa mami,Nuruti ing paneda,Kawasanireku,Jangkep kadang ingsun papat,Kalimane pancer wus dadi sawiji,Tunggal sawujud ingwang.(43)Yeku kadang ingsung kang umijil,Saking marga ina sareng samya,Sadino awor enggone,Sakawan kadang ingsun,Ingkang nora umijil saking,Marga ina punika,Kumpule lan ingsun,Dadya makdum sarpin sira,Wewayangan in